So You Think You Can Dance (Musim 1)

Musim pertama rancangan realiti So You Think You Can Dance (SYTYCD) disiarkan di 8TV dari 5 April 2007 hingga 29 Jun 2007. Juaranya ialah Muhammad Haslam Abdul Rahman Rabaee yang dikenali ramai sebagai "Alam".
Menurut penerbit Lam Swee Kim, SYTYCD mencatat anggaran penonton mingguan sebanyak 300,000 hingga 500,000.
Juliana Ibrahim berpengalaman sebagai pengacara Chicky Hour, berlakon dalam Realiti dan Impian Illyana. Beliau diiringi Jehan Miskin, juga seorang pengacara televisyen dan pelakon, sejak episod 9.
Berikut ialah senarai orang yang pernah dilihat memainkan peranan sebagai juri sepanjang siaran pertandingan ini serta butiran tepat mengenai mereka sebelum menyertai kakitangan So You Think You Can Dance.
Berikut adalah senarai nama-nama koreografer yang terlibat dalam latihan para peserta seperti yang dikenalpasti melalui siaran di 8TV setakat ini.
Uji bakat awal pernah diadakan pada 16 dan 17 Mac 2007, diadili oleh Pat Ibrahim, Judimar Hernandez dan Jeff Thacker yang ditugaskan untuk menilai kebolehan dan bakat tarian para peserta.
Daripada 500 orang yang mengambil bahagian dalam dua hari ujibakat tersebut, cuba tujuh orang yang dilayakkan memasuki Boot Camp manakala 80 yang lain dipanggil kembali untuk menjalani ujian kedua sebelum dilayakkan ke Boot Camp. Hanya 40 orang peserta — 20 lelaki dan 20 wanita — akan layak ke pusingan Boot Camp, termasuklah tujuh peserta dari ujibakat yang dilayakkan terdahulu. Kali ini Pat Ibrahim dan Judimar Hernandez kembali mengadili mereka, bersama dua orang juri berlainan, iaitu Yannus Sufandi dan Ramli Ibrahim. Para peserta Callbacks diuji kebolehan menari dalam gaya tarian yang selain dengan gaya yang selalu dibuat setiap seorang daripada mereka, serta juga diuji kebolehan menari secara berpasangan. Hanya 40 orang peserta layak ke pusingan Boot Camp — 20 lelaki dan 20 wanita, termasuk tujuh orng yang dilayakkan ketika uji bakat.
40 orang peserta diuji kebolehan mereka dalam pelbagai genre tarian serta perpaduan sesama sendiri dalam pertandingan. Hari pertama Boot Camp menyaksikan mereka berlatih empat jenis tarian berlainan, setiap satunya di bawah penyeliaan pereka tari yang berlainan: Hip-hop (Yannus Sufandi), kontemporari (Umesh Nair), Street Jazz (Manuela Oliveira), dan Salsa (Patricia Caldenna). Setelah sesi-sesi koreografi itu mereka perlu mempersembahkan apa yang baru mereka pelajari daripada penyelia tadi, secara berkumpulan.
Hari kedua menyaksikan para peserta beraksi secara solo dan cuba menampilkan "kelainan" mereka untuk mengagumkan para juri bagi layak ke peringkat 20 Teratas. Menjelang malam hari itu, Para juri mengumumkan 20 orang peserta yang layak ke pusingan seterusnya.
Satu adegan menarik setelah tahunya 20 orang yang layak melibatkan seorang peserta yang tidak layak menangis dan merintih kegagalannya untuk memenuhi hasrat terakhir seorang sahabat karibnya yang didakwanya akan "meninggal dunia pada hari itu".
Mulai 3 Mei 2007, para peserta yang layak ke pusingan ini akan membuat persembahan di kelab malam Ruums KL di hadapan para juri, serta penonton dalam studio dan di rumah. Setelah berakhirnya rutin berpasangan, empat (atua enam) orang peserta yang dinilai paling kurang memuaskan oleh para juri perlu melakukan rutin solo selama 30 saat bagi setiap orang, untuk meraih undian penonton. Pengundi diberi kira-kira 20 minit untuk mengundi, termasuk masa peserta menari secara solo diikuti dengan rancangan 8TV Quickie Dance Special yang disiarkan di Ruums KL adn studio Sri Pentas. Selepas itu, seorang peserta perempuan dan seorang peserta lelaki disingkirkan.
Grand finalé So You Think You Can Dance dijangka dilangsungkan di Ruums KL pada 29 Jun akan datang.
Berikut merupakan senarai pasangan yang bertanding pada pusingan pertama (menurut giliran kemunculan; diikuti tarian yang ditugaskan kepada mereka serta koreografer pelatih masing-masing), peserta individu "empat terbawah" (enam dalam episod-episod lanjut) yang menjalani pusingan kedua dan peserta yang disingkirkan bagi setiap minggu.
Peserta 10 teratas versi AS So You Think You Can Dance (musim kedua), Dmitry Chaplin membuat persembahan khas sebelum keputusan undian diumumkan.
Para peserta melalkuakn persembahan berkumpulan buat pertama kali sepanjang pertandingan, sejurus sebelum keputusan diumumkan.
Para peserta melakukan persembahan berkumpulan kedua mereka sepanjang pertandingan, kali ini pada permulaan episod ini.
Minggu ini menyaksikan beberapa perubahan, iaitu penampilan Jehan Miskin membantu Juliana mengacarakan rancangan ini, kali pertama tema digunakan sepanjang pertandingan, iaitu Malaysiana di mana para penari mempersembahkan versi kontemporari bagi tarian tiga etnik utama di Malaysia, serta keputusan juri untuk mencari Enam Terbawah dan bukan Empat terbawah sebelumnya kerana "persaingan yang makin sengit".
Minggu ini semua peserta ditukarkan pasangan mereka, dan setiap pasangan baru ini melakukan dua rutin.
Pada malam separuh akhir, talian undian dibuka dari awal persembahan yang mana keenam-enam peserta melakukan rutin berpasangan dan solo, manakala semua peserta boleh memilih koreografer untuk tarian solo. Setelah penyingkiran dilakukan pada akhir persembahan ini, talian dibuka sekali lagi untuk keuputusan peringkat akhir.
Malam bermula dengan sesi berkongsi kenangan sepanjang pertandingan, yang menampilkan sedutan imbasan kembali rancangan dan luahan hati para juri. Top 4, Alam, Dennis, Sue and Brancy, setiap satu melakukan dua rutin berpasangan (termasuk gandingan sama jantina yang julung kali dipertandingkan) dan satu solo. Grand Finals juga diserikan dengan 16 peserta lain yang tersingkir pada minggu-minggu terdahulu, serta juga persembahan berkumpulan oleh sekumpulan penari jig yang dilatih Judimar Hernandez, Joe Flizzow dan geng hip-hop the Kartel pimpinan beliau, dan Reshmonu serta iringan pemain gendang bhangra.
Pada 10.20 malam, Alam dinobatkan "Malaysia's Best Dancer", lalu meraih hadiah wang tunai RM50,000 dan satu peranan dalam projek teater akan datang pimpinan Datin Seri Tiara Jacquelina. Ketika persembahan solonya, Alam digelar oleh Ramli Ibrahim sebagai "Mawi dunia tarian".